smcproject/ml-wiki-sentences huggingface dataset:
ചുഗാച്ച് ദേശീയ വനം അമേരിക്കൻ ഐക്യനാടുകളിലെ അലാസ്ക സംസ്ഥാനത്തിൻറെ തെക്കൻ മധ്യ മേഖലയിൽ സ്ഥിതിചെയ്യുന്ന  6,908,540 ഏക്കർ (27,958 ചതുരശ്ര കിലോമീറ്റർ) വിസ്തൃതിയുള്ള ഒരു ദേശീയ വനമാണ്.
പ്രിൻസ് വില്യം സൗണ്ട് , കെനായ് പെനിൻസുല, കോപ്പർ റിവർ ഡെൽറ്റ എന്നിവയുടെ ഭാഗങ്ങൾ ഉൾക്കൊള്ളുന്ന ഇത് 1907-ൽ ഒരു വലിയ വനമേഖലയുടെ ഭാഗത്തുനിന്ന് രൂപീകരിച്ചു.
വിശാലമായ തീരപ്രദേശങ്ങൾ, ഹിമാനികൾ , വനങ്ങൾ, നദികൾ എന്നിവ ഉൾപ്പെടുന്ന ചുഗാച്ച് ദേശീയ വനത്തിലെ ഭൂരിഭാഗം പ്രദേശവും റോഡുകളോ നടത്താരകളോ ഇല്ലാത്തവയാണ്.
വിസ്തൃതമായ തീരദേശ കടൽപ്പക്ഷികളുടെ ആവാസവ്യവസ്ഥയും തുടർച്ചയായ 48 സംസ്ഥാനങ്ങളെ അപേക്ഷിച്ച് വലിയ വെള്ളത്തലയൻ കടൽപ്പരുന്തുകളുടെ സംഖ്യയും ഉൾപ്പെടെ നിരവധി പക്ഷികൾ, സസ്തനികൾ, സമുദ്രജീവികൾ എന്നിവ ഈ ദേശീയ വന മേഖലയിലുണ്ട്.
വനത്തിലെ മനുഷ്യപ്രവർത്തനങ്ങളിൽ വിപുലമായ ടൂറിസം, ചില ഖനന പ്രവർത്തനങ്ങൾ, എണ്ണ-പ്രകൃതിവാതക പര്യവേക്ഷണ പ്രവർത്തനങ്ങളും ഉൾപ്പെടുന്നു.
ഇപ്പോൾ ചുഗാച്ച് എന്നറിയപ്പെടുന്ന പ്രദേശം ആയിരക്കണക്കിന് വർഷങ്ങൾക്ക് മുമ്പ് അലൂട്ടിക്ക് അധിവസിച്ചിരുന്നതാണ്.
1700-കളുടെ മധ്യത്തിൽ യൂറോപ്യന്മാർ ഇത് ആദ്യമായി സന്ദർശിക്കുകയും താമസിയാതെ റഷ്യൻ രോമ വ്യാപാരികൾ ഇത് സ്ഥിരതാമസമാക്കിക്കൊണ്ട് തദ്ദേശീയ കടൽ ഒട്ടറുകളെ കെണിവച്ച് പിടിക്കുവാൻ ആരംഭിച്ചു.
1867-ൽ, റഷ്യയിൽ നിന്ന് യു.എസ് അലാസ്ക പ്രദേശം വിലയ്ക്ക് വാങ്ങുകയും 1888-ൽ ഇവിടെ സ്വർണ്ണം കണ്ടെത്തുകയും ചെയ്തു.
1892-ൽ നാമനിർദ്ദേശം ചെയ്യപ്പെട്ട  ആദ്യ ഫോറസ്റ്റ് റിസർവ്വിൻറെ ഒരു ഭാഗത്ത് നിന്നാണ് 1907-ൽ ചുഗാച്ച് ദേശീയ വനം സൃഷ്ടിക്കപ്പെട്ടത്.
കിഴക്കൻ കെനായി പെനിൻസുലയും കോപ്പർ നദീ ഡെൽറ്റയും ഉൾപ്പെടെ പ്രിൻസ് വില്യം സൗണ്ടിന് ചുറ്റുമുള്ള പർവതങ്ങളിലാണ് ദേശീയോദ്യാനം സ്ഥിതിചെയ്യുന്നത്.
യു.എസ്. ദേശീയ വന സമ്പ്രദായത്തിലെ രണ്ടാമത്തെ വലിയ വനമായ ഇത് (ഹംബോൾട്ട്-ടോയ്യാബെ ദേശീയ വനത്തെ ഒരൊറ്റ ഘടകമായി കണക്കാക്കിയാൽ മൂന്നാമത്തെ വലിയത്) ഏറ്റവും വടക്കേയറ്റത്തും പടിഞ്ഞാറേയറ്റത്തും സ്ഥിതിചെയ്യുന്ന ദേശീയ വനമാണ്.
വന വിസ്തൃതിയുടെ ഏകദേശം 30 ശതമാനത്തോളം ഹിമത്താൽ ആവരണം ചെയ്യപ്പെട്ടിരിക്കുന്നു.
വനത്തിന്റെ ഏകദേശം 21 ശതമാനത്തോളം കെനായി പെനിൻസുലയുടെ ഭാഗങ്ങളും, കൂടാതെ ഇടിറ്ററോഡ് ദേശീയ ചരിത്ര പാതയുടെ തെക്കൻ ഭാഗവും ഇതിൽ ഉൾപ്പെടുന്നു.
പ്രിൻസ് വില്യം സൗണ്ടിന്റെ ഭാഗങ്ങൾ ദേശീയ വനത്തിന്റെ 48 ശതമാനമാണ്.
ഇതിൽ 3,500 മൈൽ (5,600 കിലോമീറ്റർ) തീരവും, 22 ടൈഡ് വാട്ടർ ഹിമാനിയും, 2,200,000 ഏക്കർ (8,900 ചതുരശ്ര കിലോമീറ്റർ) പ്രദേശത്തായി വ്യാപിച്ചുകിടക്കുന്ന നെല്ലി ജുവാൻ-കോളേജ് ഫിയോർഡ് വൈൽഡർനസ് സ്റ്റഡി മേഖലയും ഉൾപ്പെടുന്നു.
വനത്തിന്റെ ഏകദേശം 31 ശതമാനം ഉൾക്കൊള്ളുന്ന കോപ്പർ റിവർ ഡെൽറ്റയുടെ ഭാഗങ്ങളും, കൂടാതെ വടക്കേ അമേരിക്കയുടെ പസഫിക് തീരത്തെ ഏറ്റവും തുടർച്ചയായതുമായ വലിയ തണ്ണീർത്തട സമുച്ചയവും ഇതിൽ ഉൾപ്പെടുന്നു.
വലിപ്പത്തിൽ മുന്നിലായിരുന്നിട്ടും വെറും, 90 മൈൽ (140 കിലോമീറ്റർ) ഫോറസ്റ്റ് സർവീസ് റോഡുകൾ മാത്രമേ ഉള്ളുവെങ്കിലും 500 മൈലിലധികം (800 കി.മീ) നടപ്പാതകൾ നാമനിർദ്ദേശിക്കപ്പെട്ടിരിക്കുന്നു.
ആങ്കറേജിലാണ് ദേശീയ വനത്തിലെ സൂപ്പർവൈസറുടെ ഓഫീസ് സ്ഥിതി ചെയ്യുന്നത്.
കോർഡോവ, ഗിർഡ്‌വുഡ്, സെവാർഡ് എന്നിവിടങ്ങളിൽ പ്രാദേശിക ജില്ലാ റേഞ്ച് ഓഫീസുകളുണ്ട്.
വനത്തിനുള്ളിലെ ഭൂവിസ്തൃതിയുടെ അവരോഹണ ക്രമത്തിൽ, വാൽഡെസ്-കോർഡോവ സെൻസസ് ഏരിയ, കെനായ് പെനിൻസുല ബറോ, ആങ്കറേജ് മുനിസിപ്പാലിറ്റി, മറ്റാനുസ്ക-സുസിറ്റ്ന ബറോ, കൊഡിയാക് ഐലൻഡ് ബറോ, യാകുതാറ്റ് സിറ്റി ആൻഡ് ബറോ എന്നിവയുടെ ഭാഗങ്ങളിലാണ് ഇത് സ്ഥിതിചെയ്യുന്നത്.
ചിത്രശാല ചുഗാച്ച് വനത്തിലെ ആൽപൈൻ തടാകങ്ങൾ സ്കീയർമാർ പോർട്ടേജ് തടാകം മുറിച്ചുകടക്കുന്നു ചുഗാച്ച് വനത്തിലെ സ്പെൻസർ ഗ്ലേസിയർ, ചുഗാച്ച് വനത്തിലെ ആൽപൈൻ മരങ്ങൾ ശൈത്യകാലത്തെ പോർട്ടേജ് തടാകം ബൈറോൺ കൊടുമുടി അവലംബം ↑ 1 2 ↑ ↑ ↑
ചുക്ക് (ചലച്ചിത്രം)
മഞ്ഞിലാസിന്റെ ബാനറിൽ എം.ഓ. ജോസഫ് നിർമിച്ച മലയാളചലച്ചിത്രമാണ് ചുക്ക് .
സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1973 സെപ്റ്റംബർ 28-ന് കേരളത്തിൽ പ്രദർശനം തുടങ്ങി.
അഭിനേതാക്കൾ മധു - ചാക്കോച്ചൻ ഷീല - മോളീ അടൂർ ഭാസി - മത്തായിച്ചൻ മുതുകുളം രാഘവൻപിള്ള - പൗലോച്ചൻ ശങ്കരാടി - കമ്മത്ത് ബഹദൂർ - അന്തോണി കുട്ട്യേടത്തി വിലാസിനി - മേരി മാസ്റ്റർ രഘു റീന സുജാത - ക്ലാര വഞ്ചിയൂർ രാധ - ചാക്കൊച്ചന്റെ അമ്മ പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ പി. ലീല പി. മാധുരി അണിയറയിൽ സംവിധാനം - കെ എസ് സേതുമാധവൻ നിർമ്മാണം - എം ഒ ജോസഫ് ബാനർ - മഞ്ഞിലാസ് കഥ - തകഴി ശിവശങ്കരപ്പിള്ള തിരക്കഥ്, സംഭാഷണം - തോപ്പിൽ ഭാസി ഗാനരചന - വയലാർ രാമവർമ്മ സംഗീതം	- ജി. ദേവരാജൻ ഛായാഗ്രഹണം - ബാലു മഹേന്ദ്ര പരസ്യകല - എസ് എ നായർ വിതരണം - സെൻട്രൽ പിക്ചേഴ്സ് റിലീസ് ഗാനങ്ങൾ ഗാനരചന - വയലാർ രാമവർമ്മ സംഗീതം	- ജി ദേവരാജൻ ക്ര.
ഗാനം ആലാപനം 1 ഇഷ്ടപ്രാണേശ്വരീ പി ജയചന്ദ്രൻ 2 വെൺ ചന്ദ്രലേഖയൊരപ്സര സ്ത്രീ കെ ജെ യേശുദാസ് 3 കാദംബരീപുഷ്പ സദസ്സിൽ പി സുശീല 4 സംക്രമവിഷുപ്പക്ഷീ പി ലീല 5 യരുശലേമിലെ പി സുശീല, പി ജയചന്ദ്രൻ 6 വെള്ളിക്കുരിശ് മാധുരി അവലംബം പുറത്തേക്കുള്ള കണ്ണികൾ ഇന്റെനെറ്റ്മൂവി ഡേറ്റാബേസിൽ നിന്ന് ചുക്ക്
ചുക്ചി കടൽ
ആർട്ടിക് സമുദ്രത്തിലെ ഒരു കടലാണ് ചുക്ചി കടൽ ( Chukchi Sea Russian : Чуко́тское мо́ре , tr. Chukotskoye more , റഷ്യൻ ഉച്ചാരണം: [tɕʊˈkotskəjə ˈmorʲɪ] ), അലാസ്കയുടേയും സൈബീരിയയുടെയും ഇടയിൽ സ്ഥിതിചെയ്യുന്നു.
പടിഞ്ഞാറ് റാങ്കൽ ദ്വീപിനടുത്തായി ലോങ് കടലിടുക്ക് , കിഴക്ക് അലാസ്കയിലെ പോയന്റ് ബാറൊ , ബ്യൂഫോട്ട്‌ കടൽ .
തെക്ക് ബറിംഗ് കടലിടുക്ക് എന്നിവയ്ക്കിടയിലായി സ്ഥിതിചെയ്യുന്നു.
അന്താരാഷ്ട്ര ദിനാങ്കരേഖ ചുക്ചി കടലിലൂടെ വടക്ക് പടിഞ്ഞാറുനിന്നും തെക്ക് കിഴക്കൊട്ടേക്കായി കടന്നുപോകുന്നു.
ഭൂമിശാസ്ത്രം Spring breakup of sea ice on the Chukchi Sea.
595,000 km 2 (230,000 sq mi) വിസ്തീർണ്ണമുള്ള ഈ കടൽ വർഷത്തിൽ നാലു മാസത്തോളം മാത്രമേ നാവികയോഗ്യമായിരിക്കുകയുള്ളു.
ചുങ്കത്തറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chungathara_Gramapanchayat
മലപ്പുറം ജില്ലയിലെ നിലമ്പൂർ താലൂക്കിൽ നിലമ്പൂർ ബ്ലോക്കിലാണ് 129.69 ചതുരശ്രകിലോമീറ്റർ വിസ്തീർണ്ണമുള്ള ചുങ്കത്തറ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - തമിഴ്നാട് സംസ്ഥാനവും, എടക്കര, വഴിക്കടവ് പഞ്ചായത്തുകളും.
പടിഞ്ഞാറ് - കോഴിക്കോട് ജില്ലയിലെ കൂടരഞ്ഞി, തിരുവമ്പാടി പഞ്ചാത്തുകളും, വയനാട് ജില്ലയിലെ മൂപ്പൈനാട് പഞ്ചായത്തും.
തെക്ക് - ചാലിയാർ , പോത്തുകല്ല്, ഊർങ്ങാട്ടിരി എന്നിവയും, കോഴിക്കോട് ജില്ലയിലെ കൂടരഞ്ഞി പഞ്ചായത്തും.
വടക്ക് - തമിഴ്നാട് സംസ്ഥാനവും, വയനാട് ജില്ലയിലെ മൂപ്പൈനാട് പഞ്ചായത്തും.
വാർഡുകൾ എരുമമുണ്ട കുറുമ്പലങ്ങോട് പൂക്കോട്ടുമണ്ണ നല്ലംതണ്ണി പുലിമുണ്ട കാട്ടിച്ചിറ കോട്ടേപ്പാടം കൊന്നമണ്ണ കാട്ടിലപ്പാടം പളളിക്കുത്ത് പനമണ്ണ മുട്ടികടവ് മണലി കളക്കുന്ന് വെളളാരംകുന്ന് ചളിക്കുളം കുന്നത്ത് കൈപ്പിനി മുണ്ടപ്പാടം ചെമ്പൻകൊല്ലി സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് നിലമ്പൂർ വിസ്തീര്ണ്ണം 129.69ചതുരശ്ര കിലോമീറ്റർ ജനസംഖ്യ 44,569 പുരുഷന്മാർ 22,095 സ്ത്രീകൾ 22,474 ജനസാന്ദ്രത 223 സ്ത്രീ : പുരുഷ അനുപാതം 1017 സാക്ഷരത 85.97%
http://lsgkerala.in/chungatharapanchayat Archived 2013-11-30 at the Wayback Machine .
ചുങ്കപ്പള്ളി ഈ ലേഖനം ഒരു അനാഥലേഖനമാണ് .
മലപ്പുറം ജില്ലയിലെ ഒരു ഗ്രാമമാണ് ചുങ്കപ്പള്ളി .
ചാലിയാറിന്റെ തീരത്താണ് ഇത് സ്ഥിതി ചെയ്യുന്നത്.1970-കളിൽ വാണിജ്യാവശ്യത്തിനുള്ളതും അല്ലാത്തതിനുമായ ഒട്ടേറെ ബോട്ടുകളുടെയും വള്ളങ്ങളുടെയും സഞ്ചാര പാതയായിരുന്നു ചാലിയാർ പുഴ.
ഫറൂഖിൽ നിന്നും മാവൂരിലേയ്ക്കും തിരിച്ചുമുള്ള യാത്രയ്ക്കിടയിലുള്ള ഒരു പ്രധാന കാത്തിരിപ്പുകേന്ദ്രമായിരുന്നു ചുങ്കപ്പള്ളി .
അക്കാരണത്താൽ ആളുകൾ ഇവിടെ ചെറിയ കച്ചവടങ്ങളും മറ്റും ആരംഭിക്കുകയും,1990-കളുടെ തുടക്കത്തിൽ ചുങ്കപ്പള്ളി അതിന്റെ പ്രശസ്തിയുടെ ഔന്നത്യയില് എത്തുകയും ചെയ്തു.
കാലക്രമേണ ബോട്ടുകളുടെ യാത്രകൾ കുറയാൻ തുടങ്ങുകയും ചുങ്കപ്പള്ളിയുടെ പ്രശസ്തി നശിക്കാനും തുടങ്ങി.
ചുറ്റപ്പെട്ടു കിടക്കുന്ന ഹരിതാഭമായ കുന്നുകൾ ,അവയ്ക്കിടയിലൂടെ ഒഴുകുന്ന പുഴ, നിർമ്മലമായ തൂവെള്ള മണൽ, വലിയ മരവള്ളങ്ങൾ,മീന്പിടുത്തക്കാർ എന്നിവയാൽ മനോഹരവും പ്രശസ്തവുമാണ് ഇവിടം.
ഈ മനോഹാരിത പല ചലചിത്ര-പ്രവർത്ത‍കരെയും ഇങ്ങോട്ട് ആകർഷിച്ചു.2003-ല് പ്രമുഖ ബോളിവുഡ് സംവിധായകന് പ്രിയദർശൻ ,അദ്ദേഹത്തിന്റെ മോഹൻ ലാൽ ചിത്രത്തിലെ ചില രംഗങ്ങൾ ഇവിടെ നിന്നും ചിത്രീകരിക്കുകയുണ്ടായി.
ഇന്ന് ഇവിടുള്ള കച്ചവടകേന്ദ്രങ്ങളും മറ്റും നാമാവശേഷങ്ങളാണ്.
കോഴിക്കോട് ,മലപ്പുറം ജില്ലകളെ ബന്ധിപ്പിക്കുന്ന പ്രശ്സ്തമായ വള്ളക്കടത്തും നാശോന്മുഖമാണ്.
ചുക്ചി ഉപദ്വീപ് Location of the Chukchi Peninsula in Far East Siberia.
Map showing the proximity of the Chukchi peninsula in Russia to the Seward Peninsula in America Chukchi Peninsula.
US military map 1947
ഏഷ്യയുടെ ഏറ്റവും കിഴക്കായി സ്ഥിതിചെയ്യുന്ന ഉപദ്വീപാണ് ചുക്ചി ഉപദ്വീപ് ( Chukchi Peninsula , Chukotka Peninsula , Chukotski Peninsula ; Russian : Чуко́тский полуо́стров , Chukotskiy poluostrov , Russian : Чуко́тка , Chukotka ), ഉത്തര അക്ഷാംശം 66° N പശ്ചിമ രേഖാംശം 172° സ്ഥിതിചെയ്യുന്നു.
ചുക്ചി ഉപദ്വീപിന്റെ കിഴക്കേയറ്റം ഉലെൻ (Uelen) ഗ്രാമത്തിലെ കേപ് ഡെസ്നേവ്(Cape Dezhnev) ആണ്.
ചുകോട്ക മലകൾ ഈ ഉപദ്വീപിന്റെ മദ്ധ്യ/പടിഞ്ഞാറൻ ഭാഗത്തായി സ്ഥിതിചെയ്യുന്നു, വടക്ക് ചുക്ചി കടൽ , തെക്ക് ബറിംഗ് കടൽ , കിഴക്ക് ബറിംഗ് കടലിടുക്ക് എന്നിവയാണ് അതിർത്തികൾ.
റഷ്യയിലെ ചുകോട്ക ഓട്ടോണോമസ് ഓക്രുഗിന്റെ ഭാഗമാണ് ചുക്ചി ഉപദ്വീപ്.
സൈബീരിയയിലെ തദ്ദേശവാസികളും ചില റഷ്യക്കാരുമാണ് ചുക്ചി ഉപദ്വീപിൽ താമസിച്ചു വരുന്നത്.
ആർട്ടിക് സമുദ്രത്തിൽ റഷ്യ നിർവചിച്ചിരിക്കുന്നതും റഷ്യൻ ആർട്ടിക് തീരത്തിലൂടെ നൊവായ സെംല്യ , കാര കടൽ , സൈബീരിയ, ബറിംഗ് കടലിടുക്ക് എന്നീ പ്രദേശങ്ങളിലൂടെ കടന്നു പോകുന്നതുമായ വടക്കൻ കപ്പൽ (വടക്ക് കിഴക്കൻ കപ്പൽ പാത) പാതയിൽ ആണ് ചുക്ചി ഉപദ്വീപ് നിലകൊള്ളുന്നത്.
ചുക്‌ചി ഗോത്രജനത
ചുക്‌ചി ഗോത്രജനത ( Russian : чукчи ( plural ), чукча ( singular )) റഷ്യയിലെ പടിഞ്ഞാറൻ ചുകോട്കയിലെ ആദിവാസികളാണ്.
ചുക്‌ചി ഉപദ്വീപിലും ചുക്‌ചി കടലിന്റെ തീരങ്ങളിലും ആർക്ടിക്ക് പ്രദേശത്തുല്ല ബെറിങ്ങ് കടലിനടുത്ത പ്രദേശങ്ങളിലുമാണ് വസിക്കുന്നത്.
എസ്കിമോ വിഭാഗത്തിൽപ്പെട്ടവരാണിവർ.
അവർ ചുക്‌ചി ഭാഷ സംസാരിക്കുന്നു.
ഒഖോട്സ്ക് കടലിനു ചുറ്റുപാടുംതാമസിക്കുന്ന ജനതകളിൽനിന്നുമാണ് ചുക്‌ചി ഉദ്ഭവിച്ചത്.
സാംസ്കാരികചരിത്രം റഷ്യക്കാരുമായുള്ള ബന്ധം സോവിയറ്റ് കാലഘട്ടം കുറിപ്പുകൾ അവലംബം ↑ Официальный сайт Всероссийской переписи населения 2010 года.
Информационные материалы об окончательных итогах Всероссийской переписи населения 2010 года ↑ State statistics committee of Ukraine – National composition of population, 2001 census (Ukrainian) ↑ RL0428: Rahvastik rahvuse, soo ja elukoha järgi, 31.
detsember 2011 ↑
ഡോറ പവെൽ
ഡോറ പവെൽ (born June 29, 1946)1946 ജൂൺ 29 നു ജനിച്ച ഒരു റൊമാനിയൻ നോവലിസ്റ്റും ചെറുകഥാകൃത്തും കവയിത്രിയും പത്രപ്രവർത്തകയുമാണ്.
ഡോറ വോയ്‍കു എന്ന പേരിൽ അദ്ധ്യാപകരായിരുന്ന വിയോറിക്ക പോപ്പിൻറെയും യൂഗൻ വോയികുവിൻറെയും മകളായി ജനിച്ച ഡോറ, ഡെവ യിലെ ഡാസെബാൽ കോളജിൽ നിന്ന് 1964 ൽ  ബിരുദമെടുക്കുകയും 1969 ൽ ക്ലൂജിലെ ബാബെസ്-ബോൽയായി യൂണിവേഴ്സിറ്റിയിൽ ചേർന്നു പഠനം തുടരുകയും ചെയ്തിരുന്നു.
അൽബ ലുലിയ യിലും ഡെവ യിലുമുള്ള വിദ്യാഭ്യാസ സ്ഥാപനങ്ങളിൽ ഒരു റൊമാനിയൻ ഭാഷാ പ്രൊഫസറായി ജോലി ചെയ്തിരുന്നു.
പിന്നീട് ക്ലൂജി ലെ ഇൻസ്റ്റിറ്റ്യൂട്ട് ഓഫ് ലിംഗ്വിസ്റ്റിക് ആൻറ് ലിറ്റററി ഹിസ്റ്ററിയിൽ ഒരു റിസർച്ചറായി ജോലി ചെയ്തു.
1990 മുതൽ ക്ലൂജിലെ ഒരു നാടൻ റേഡിയോ സ്റ്റേഷനിൽ റൊമാനിയൻ ഭാഷയും സാഹിത്യവും കൈകാര്യം ചെയ്യുന്ന എഡിറ്ററായി ജോലി ചെയ്തു.
സാഹിത്യ മാഗസിനായ Steaua യിൽ 1972 ൽ ആദ്യമായി ഡോറയുടെ കവിത പ്രസിദ്ധീകരിക്കപ്പെട്ടിരുന്നു.
കൃതികൾ കവിതകൾ Naraţiuni întâmplătoare ( Casual Narratives ), Cluj, Ed.
Dacia, 1989.
Poemul deshumat ( The Exhumed Poem ), Cluj, Ed.
Dacia, 1994.
Creier intermediar ( Intermediary Brains ), Oradea, Ed.
Cogito, 1997.
Muncile lui Don Quijote ( The Labours of Don Quixote , an anthology), Piteşti, Ed.
Paralela 45, 2000.
ചെറുകഥകൾ Întoarce-te, Esthera ( Come Back, Esthera ), Cluj, Ed.
„Biblioteca Apostrof”, 1999.
Animal în alertă , Cluj, Ed.
Dacia XXI, 2010 നോവലുകൾ Agata murind ( Dying Agata ), Cluj, Ed.
Dacia, 2003; 2nd ed.
, Iaşi, Ed.
Polirom, 2004; 3rd ed.
Polirom, 2014 Archived 2016-10-05 at the Wayback Machine .
Captivul ( The Captive ), Iaşi, Ed.
Polirom, 2006.
Pudră ( Powder ), Iaşi, Ed.
Polirom, 2010.
Do Not Cross , Iași, Ed.
Polirom, 2013.
Agata muriendo , translated by Marian Ochoa de Eribe, Madrid, Editorial Crealite, 2013 Archived 2013-12-02 at the Wayback Machine .
അഭിമുഖങ്ങൾ Armele seducţiei ( Weapons of Seduction ; Dialogues), Cluj, Casa Cărţii de Ştiinţă, 2007.
Rege şi ocnaş ( King and Prisoner ), Cluj, Casa Cărţii de Ştiinţă, 2008.
Gheorghe Grigurcu, O provocare adresată destinului .
Convorbiri cu Dora Pavel, Satu Mare, Pleiade, 2009.
പദ്യസമാഹാരങ്ങൾ Young Poets of a New Romania , London Boston, Forest Books, 1991.
Transylvanian Voices.
An Anthology of Contemporary Poets of Cluj-Napoca , Iaşi, The Center for Romanian Studies, 1997.
Vid Tystnadens Bord , Stockholm, Symposion, 1998.
Poètes roumains contemporains , Ottawa, Écrits des Forges, 2000.
Il romanzo rumeno contemporaneo (1989-2010).
Teorie e proposte di lettura , a cura di Nicoleta Nesu, edizione italiana di Angela Tarantino, premessa di Luisa Valmarin, Bagatto Libri, Roma, 2010.
Fiction 16: Contemporary Romanian Prose , Iaşi, Ed.
Editions Biblia de la Blaj (1795) ( The Bible of Blaj ), Rome (in collaboration with Tipografia Vaticana), 2000 Affiliations Member of The Writers’ Union of Romania Member of The Professional Journalists’ Union of Romania Awards Romanian Academy 's Award, Timotei Cipariu (2000) Romanian Writers' Union Award for fiction (2003) The I. D. Sârbu Award of The Writers’ Union, Cluj (2006) The Pavel Dan Award of The Writers’ Union, Cluj (2007, 2010) The Best Book of the Year - Literary Journalism Award of The Writers’ Union, Cluj (2007) The Ion Agârbiceanu Award of The Writers’ Union, Cluj (2013) അവലംബം
ഡോറ മാർ (പിക്കാസോ ചിത്രം) ഇംഗ്ലീഷ് വിലാസം https://ml.wikipedia.org/wiki/Dora_Maar
1938ൽ പാബ്ലോ പിക്കാസോ പെയിൻറ് ചെയ്‍‍ത ഓയിൽ പെയിന്റിംഗാണ് ഡോറ മാർ (Buste de Femme).
ഏതാണ്ട് 25 ദശലക്ഷം യൂറോ (192 കോടി ഇന്ത്യൻ രൂപ) ഇതിന് വിലവരും എന്നാണ് കണക്കാക്കുന്നത്.
പിക്കാസോയുടെ പ്രണയിനി ആയിരുന്നു  കലാകാരിയും ഫോട്ടോഗ്രഫറുമായിരുന്ന ഡോറ മാർ.
1997ൽ ആണ് അവർ അന്തരിച്ചത്.
1973ൽ പിക്കാസോ മരണപ്പെടുന്നത് വരെ അദ്ദേഹത്തിൻറെ വീട്ടിൽ തന്നെ ഈ പെയിൻറിങ് ഉണ്ടായിരുന്നു.
പിന്നീട് സൗദി കോടീശ്വരൻ ഷെയ്‍ഖ്‍ അബ്‍ദുൾ മൊഹ്‍സൻ അബ്‍ദുൾമാലിക്ക് അൽ-ഷെയ്‍ഖിൻറെ നൗകയിൽ നിന്ന് പെയിൻറിങ് മോഷണം പോയി.
ഡച്ച് ക്രിമിനൽ അധോലോകം ഒരുപാടു നാളുകളായി ഒളിപ്പിച്ചു വച്ചിരുന്ന പെയിൻറിങ്, 2019 ൽ ആർതർ ബ്രാൻഡ്‍ എന്ന ആർട്ട് ഡീലർ കണ്ടെത്തി.
അവലംബം ↑ http://time.com/5558723/stolen-picasso-painting-located/ ↑ http://fortune.com/2019/03/26/stolen-picasso-painting-recovered/
ഡോറ ലഷ് ഇംഗ്ലീഷ് വിലാസം https://ml.wikipedia.org/wiki/Dora_Lush
ചെള്ളുപനി രോഗത്തിന് വാക്സിൻ വികസിപ്പിക്കാൻ ശ്രമിക്കുന്നതിനിടെ മാരകമായ ചെള്ളുപനി അണുക്കളുള്ള സൂചി അബദ്ധത്തിൽ വിരലിൽ കുത്തിയതിനെ തുടർന്ന് രോഗബാധിതയായി മരണമടഞ്ഞ ഓസ്ട്രേലിയൻ ബാക്ടീരിയോളജിസ്റ്റായിരുന്നു ഡോറ മേരി ലഷ് (31 ജൂലൈ 1910 - 20 മെയ് 1943).
ഗുമസ്തനായ ജോൺ ഫുള്ളർട്ടൺ ലഷിന്റെയും ഭാര്യ ഡോറ എമ്മ ലൂയിസയുടെയും മകളായി 1910 ജൂലൈ 31 ന് വിക്ടോറിയയിലെ ഹത്തോൺ എന്ന സ്ഥലത്താണ് ലഷ് ജനിച്ചത്.
അവർക്ക് രണ്ട് സഹോദരന്മാരുണ്ടായിരുന്നു, അവർ രണ്ടാം ലോകമഹായുദ്ധസമയത്ത് രണ്ടാം എ.ഐ.എഫിലും RAAF ലും ഓഫീസർമാരായിരുന്നു.
ഫിന്റോണ ഗേൾസ് സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ലഷ് മെൽബൺ സർവകലാശാലയിൽ നിന്ന് 1932 ൽ ബി.എസ്സിസിയും  1934 ൽ എംഎസ്‌സിയും നേടി.
കായിക രംഗത്തും സജീവമായിരുന്ന അവർ, മെൽബൺ സർവകലാശാലയിലെ വനിതാ ബാസ്‌ക്കറ്റ്ബോൾ ടീമിലേക്ക് തിരഞ്ഞെടുക്കപ്പെട്ടിട്ടുണ്ട്.
1939 മുതൽ ലണ്ടനിലെ നാഷണൽ ഇൻസ്റ്റിറ്റ്യൂട്ട് ഫോർ മെഡിക്കൽ റിസർച്ചിൽ ജോലി ചെയ്ത ഡോറ ലഷ് പിന്നീട് ഓസ്ട്രേലിയയിലേക്ക് മടങ്ങി.
ഇൻഫ്ലുവൻസ വൈറസിനെക്കുറിച്ചുള്ള അവരുടെ പ്രവർത്തനങ്ങൾ 1940-കളിൽ വളരെയധികം പ്രശംസിക്കപ്പെട്ടിട്ടുണ്ട്.
1942 ൽ മെൽബണിലെ വാൾട്ടർ ആന്റ് എലിസ ഹാൾ ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ചിൽ ഫ്രാങ്ക് മക്ഫാർലെയ്ൻ ബർനെറ്റിനൊപ്പം സ്‌ക്രബ് ടൈഫസ് വാക്സിൻ വികസന പ്രൊജക്റ്റിൽ ജോലി ചെയ്തു,  രണ്ടാം ലോകമഹായുദ്ധകാലത്ത് ന്യൂ ഗിനിയ കാമ്പെയ്‌നിൽ വനങ്ങളിൽ യുദ്ധത്തിൽ ഏർപ്പെട്ടിരിക്കുന്ന ഓസ്‌ട്രേലിയൻ സൈനികർക്ക് സ്‌ക്രബ് ടൈഫസ് ഒരു ഗുരുതരമായ ആരോഗ്യ പ്രശ്നമായിരുന്നു.
1943 ഏപ്രിൽ 27 ന്, പരീക്ഷണത്തിൻ്റെ ഭാഗമായി എലിയെ കുത്തിവയ്ക്കുന്നതിനിടയിൽ സ്‌ക്രബ് ടൈഫസ് അണുക്കൾ അടങ്ങിയ സൂചി അബദ്ധത്തിൽ സ്വന്തം വിരലിൽ കുത്തി.
മാരകമായ ഈ രോഗത്തിന് ഫലപ്രദമായ ചികിത്സ ആ സമയത്ത് ഉണ്ടായിരുന്നില്ല.
മൂന്നാഴ്ച്ചയ്ക്ക് ശേഷം 1943 മെയ് 20 ന് അവർ മരിച്ചു.
മരണത്തിന് മുമ്പ് വാക്സിൻ ഗവേഷണത്തിനായി തൻ്റെ രക്തസാമ്പിളുകൾ എടുക്കണമെന്ന് അവർ നിർബന്ധിച്ചിരുന്നു.
നിർഭാഗ്യവശാൽ, ഗവേഷകർക്ക് അതുപയോഗിച്ച് തൃപ്തികരമായ വാക്സിൻ വികസിപ്പിക്കാൻ കഴിഞ്ഞില്ല.
1943 മെയ് 22 ന് സ്പ്രിംഗ്വാലെ ശ്മശാനത്തിൽ ലഷിനെ അടക്കം ചെയ്തു.
മരണശേഷം വാൾട്ടർ, എലിസ ഹാൾ ഇൻസ്റ്റിറ്റ്യൂട്ട് എന്നിവിടങ്ങളിൽ അവർ ജോലി ചെയ്തിരുന്ന ലബോറട്ടറിക്ക് പുറത്ത് അവരുടെ ഓർമ്മക്കായി സ്മാരക ഫലകം സ്ഥാപിച്ചു.
നാഷണൽ ഹെൽത്ത് ആൻഡ് മെഡിക്കൽ റിസർച്ച് കൗൺസിൽ ഇപ്പോൾ ലഷിൻ്റെ ബഹുമാനാർത്ഥം ബിരുദാനന്തര സ്കോളർഷിപ്പുകൾ നൽകുന്നു.
അവരോടുള്ള ബഹുമാനാർത്ഥം കാൻ‌ബെറ നഗരപ്രാന്തമായ ചിഷോമിലെ ലഷ് പ്ലേസിന് അവരുടെ പേര് നൽകി.
അവലംബം പുറം കണ്ണികൾ ലഷ്, ഡോറ മേരി (1910-1943) എൻ‌സൈക്ലോപീഡിയ ഓഫ് ഓസ്‌ട്രേലിയൻ സയൻസ് ദി അൺടോൾഡ് സ്റ്റോറി ഓഫ് ഡോറ ലഷ് , നിക്കി ഫിലിപ്സിന്റെ ജീവചരിത്ര പോഡ്കാസ്റ്റ്
ഡോറാ ബ്രൂഡർ
ഡോറാ ബ്രൂഡർ നോബൽ ജേതാവായ ഫ്രഞ്ചു സാഹിത്യകാരൻ പാട്രിക് മോദിയാനോയുടെ രചനയാണ്.
രണ്ടാം ലോകമഹായുദ്ധം കൊടുമ്പിരി കൊണ്ടിരുന്ന കാലഘട്ടത്തിൽ പാരിസിലെ തെരുവുകളിലെവിടേയോ കാണാതായ ഡോറാ ബ്രൂഡർ എന്ന കൗമാരപ്രായക്കാരിക്ക് എന്തു സംഭവിച്ചിരിക്കും എന്നതിന്റെ അന്വേഷണ റിപോർട്ടാണ് ഈ പുസ്തകം.
ദി സേർച്ച് വാറന്റ് എന്ന പേരിൽ  ഈ പുസ്തകത്തിന്റെ  ഇംഗ്ലീഷു പരിഭാഷ ലഭ്യമാണ്.
പ്രമേയം പത്രത്തിലെ അറിയിപ്പ് (പാരിസ് സ്വാ 31 ഡിസമ്പർ 1941)
പ്രമേയം സാങ്കല്പികമല്ല.
യഥാർത്ഥത്തിൽ നടന്ന സംഭവമാണ്.
1941 ഡിസമ്പർ 31-ലെ പാരിസ് സ്വാ പത്രത്തിലെ കാണ്മാനില്ല അറിയിപ്പ്  നാലു പതിറ്റാണ്ടുകൾക്കുശേഷം    വളരെ യാദൃച്ഛികമായി മോദിയാനോയുടെ ശ്രദ്ധയിൽ പെടുന്നു.
പതിനഞ്ചുകാരിയായ മകളെ കാണാനില്ലെന്ന്  ബ്രൂഡർ ദമ്പതികൾ പത്രത്തിൽ കൊടുത്ത പരസ്യം.
കാണ്മാനില്ല: ഡോറാ ബ്രൂഡർ, പെൺകുട്ടി പതിനഞ്ചു വയസ്സ്, 1.55മീ  ഉയരം ,ദീർഘവൃത്താകൃതിയിലുള്ള മുഖം, ഇളം ബ്രൗൺ നിറമുള്ള കണ്ണുകൾ,ചാര നിറമുള്ള സ്പോർട്സ് ജാക്കറ്റും, കടും നീല പാീവാടയും തൊപ്പിയും മറൂൺ സ്വെറ്ററും, ബ്രൗൺ നിറമുള്ള  സ്പോർട്സ് ഷൂസും ആണ് വേഷം.
വിവരമറിയിക്കേണ്ട വിലാസം ശ്രീമതി/ശ്രീമാൻ ബ്രൂഡർ,41, ഓർണാനോ ബുളേവാഡ്, പാരിസ്
പരസ്യത്തിന്റെ തുമ്പിൽ പിടിച്ച് ബ്രൂഡർ കുടുംബത്തിന്റെ  വിവരങ്ങൾ കണ്ടെത്തുവാൻ ശ്രമിക്കയാണ്, മോദിയാനോ.
കൗമാരപ്രായക്കാരിയായ ഡോറ എന്തിന് വീടും സ്കൂളും ഉപേക്ഷിച്ച് ഓടിപ്പോയിരിക്കണം?
നാസി അധീന പാരിസിൽ ജൂതരായ ബ്രൂഡർ കുടുംബം എങ്ങനെ പിടിച്ചു നിന്നിരിക്കണം?
ഡോറയുടെ മാതാപിതാക്കൾ  വർഷങ്ങൾക്കു മുമ്പ് പാരിസിലെത്തിയ   ജൂത അഭയാർഥികളായിരുന്നു.
ഫ്രാൻസിനുവേണ്ടി അൾജീറിയൻ മണലാരണ്യത്തിൽ പടവെട്ടിയ  ഫ്രഞ്ചു പൗരത്വമില്ലാത്ത,കൂലിപ്പട്ടാളക്കാരനായിരുന്ന അച്ഛൻ.
ജന്മം കൊണ്ട് ഡോറ മാത്രമായിരുന്നു ആ കുടുംബത്തിൽ ഫ്രഞ്ചു പൗര.
ശിഥിലമായ ഇത്രയും  വിവരങ്ങൾ ശേഖരിക്കാൻ മോദിയാനോവിന്  വീണ്ടും പത്തു വർഷങ്ങളെടുത്തു.
ഫ്രാൻസിന്റെ ലജ്ജാവഹമായ വിഷി കാലഘട്ടത്തിലേക്കാണ് പുസ്തകം വെളിച്ചം വീശുന്നത്.
ഡോറയുടെ സ്മരണക്ക്
ഡോറാ ബ്രൂഡറെപ്പോലുള്ള അജ്ഞാതരുടെ  സ്മരണാർഥം   പാരിസ് നഗരത്തിലെ പതിനെട്ടാം വാർഡിലെ ഒരു പാതക്ക് ഡോറ ബ്രൂഡർ പ്രോമിനാഡ് എന്നു പേർ നല്കിയത് ഈയടുത്തകാലത്താണ് , .
അവലംബം ↑ ↑ ↑ Dora Bruder Promenade ↑ A Paris, une promenade Dora-Bruder en mémoire des victimes du nazisme
ഡോറ മാർസ്ഡൻ ഇംഗ്ലീഷ് വിലാസം https://ml.wikipedia.org/wiki/Dora_Marsden
ഒരു ഇംഗ്ലീഷ് സഫ്രാജിസ്റ്റും സാഹിത്യ ജേണലുകളുടെ എഡിറ്ററും ഭാഷയുടെ തത്ത്വചിന്തകയുമായിരുന്നു ഡോറ മാർസ്ഡൻ (ജീവിതകാലം, 5 മാർച്ച് 1882 - 13 ഡിസംബർ 1960).
വിമൻസ് സോഷ്യൽ ആന്റ് പൊളിറ്റിക്കൽ യൂണിയനിലെ ഒരു ആക്ടിവിസ്റ്റായി ഔദ്യോഗിക ജീവിതം ആരംഭിച്ച മാർസ്ഡൻ ഒടുവിൽ സഫ്രാഗിസ്റ്റ് സംഘടനയിൽ നിന്ന് പിരിഞ്ഞു.
പ്രസ്ഥാനത്തിൽ കൂടുതൽ സമൂലമായ ശബ്ദങ്ങൾക്ക് ഇടം നൽകുന്ന ഒരു ജേണൽ കണ്ടെത്തി.
അവരുടെ പ്രധാന പ്രാധാന്യം വോട്ടവകാശ പ്രസ്ഥാനത്തിന് നൽകിയ സംഭാവനകൾ, പാങ്ക്ഹർസ്റ്റുകളുടെ ഡബ്ല്യുഎസ്പിയുവിനെതിരായ വിമർശനം, ഫ്രീ വുമൺ വഴിയുള്ള അവരുടെ സമൂലമായ ഫെമിനിസം എന്നിവയാണ്.
സാഹിത്യ ആധുനികതയുടെ ആവിർഭാവത്തിന് അവർക്ക് പ്രസക്തിയുണ്ടെന്ന് അവകാശപ്പെടുന്നവരുമുണ്ട്.
1882 മാർച്ച് 5 ന് യോർക്ക്ഷെയറിലെ മാർസ്ഡെനിൽ തൊഴിലാളിവർഗ മാതാപിതാക്കളായ ഫ്രെഡിനും ഹന്നയ്ക്കും ഡോറ മാർസ്ഡൻ ജനിച്ചു.
ഫ്രെഡിന്റെ ബിസിനസ്സിലെ സാമ്പത്തിക തിരിച്ചടി 1890 ൽ യുഎസിലേക്ക് കുടിയേറാൻ അദ്ദേഹത്തെ നിർബന്ധിതനാക്കുകയും മൂത്ത മകനോടൊപ്പം ഫിലാഡൽഫിയയിൽ സ്ഥിരതാമസമാക്കുകയും ചെയ്തു.
അവശേഷിക്കുന്ന മക്കളെ സഹായിക്കാൻ ഹന്ന ഒരു തയ്യൽക്കാരിയായി ജോലി ചെയ്തു.
മാർസ്ഡൻ കുട്ടിയായിരിക്കുമ്പോൾ ഇത് കുടുംബത്തിന് ഒരാശ്വാസമായി.
1870 ലെ പ്രാഥമിക വിദ്യാഭ്യാസ നിയമത്തിൽ നിന്ന് പ്രയോജനം നേടിയ ആദ്യ തലമുറകളിലൊരാളായ മാർസ്ഡന് ദരിദ്രമായ സാഹചര്യങ്ങൾക്കിടയിലും കുട്ടിക്കാലത്ത് സ്കൂളിൽ ചേരാൻ കഴിഞ്ഞു.
പതിനെട്ടാം വയസ്സിൽ ക്വീൻസ് സ്കോളർഷിപ്പ് ലഭിക്കുന്നതിന് മുമ്പ് പതിമൂന്നാം വയസ്സിൽ ട്യൂട്ടറായി ജോലി ചെയ്ത അവർ വിജയകരമായ ഒരു വിദ്യാർത്ഥിയാണെന്ന് തെളിയിച്ചു.
ഇത് മാഞ്ചസ്റ്ററിലെ ഓവൻസ് കോളേജിൽ (പിന്നീട് വിക്ടോറിയ യൂണിവേഴ്സിറ്റി ഓഫ് മാഞ്ചസ്റ്ററിൽ) ചേരാൻ അവളെ പ്രാപ്തയാക്കി.
1903-ൽ മാർസ്ഡൻ കോളേജിൽ നിന്ന് ബിരുദം നേടി വർഷങ്ങളോളം സ്കൂളിൽ പഠിപ്പിച്ചു.
ഒടുവിൽ 1908-ൽ ആൾട്രിഞ്ചം ടീച്ചർ-പ്യൂപ്പിൾ സെന്ററിന്റെ ഹെഡ്മിസ്ട്രസ് ആയി.
ഓവൻസ് കോളേജിൽ പഠിക്കുന്ന കാലത്ത് ക്രിസ്റ്റബെൽ പാങ്ക്ഹർസ്റ്റ് , തെരേസ ബില്ലിംഗ്ടൺ-ഗ്രെയ്ഗ് , മറ്റ് പ്രമുഖ ആദ്യകാല ഫെമിനിസ്റ്റുകൾ എന്നിവരെ മാർസ്ഡൻ പരിചയപ്പെട്ടു.
1909 ഒക്ടോബറിൽ, വിമൻസ് സോഷ്യൽ ആൻഡ് പൊളിറ്റിക്കൽ യൂണിയൻ (WSPU) യിലെ മറ്റ് നിരവധി അംഗങ്ങൾക്കൊപ്പം മാർസ്ഡനെ അറസ്റ്റ് ചെയ്തു.
നിരാഹാരസമരത്തിലായിരുന്ന പൂർവ്വ വിദ്യാർത്ഥികളെ ജയിലിലടച്ചു.
കുറച്ച് മാസങ്ങൾക്ക് ശേഷം, അവർ സൗത്ത്പോർട്ട് എംപയർ തിയേറ്ററിൽ അതിക്രമിച്ച് കയറി കപ്പോളയിലേക്ക് കയറി.
അവിടെ ഒരു തിരഞ്ഞെടുപ്പ് റാലിയിൽ സംസാരിക്കുമ്പോൾ ആഭ്യന്തര സെക്രട്ടറിയാകാൻ പോകുന്ന വിൻസ്റ്റൺ ചർച്ചിൽ 15 മണിക്കൂർ കാത്തിരുന്നു.
പാർലമെന്റിലേക്കുള്ള ഡെപ്യൂട്ടേഷനുമായി മാർസ്ഡനെ അറസ്റ്റ് ചെയ്തു, അത് അക്കാലത്ത് വ്യാപകമായി റിപ്പോർട്ട് ചെയ്യപ്പെട്ടിരുന്നു.
ഈ ലക്ഷ്യത്തോടുള്ള മാർസ്ഡന്റെ പ്രതിബദ്ധത അവർക്ക് ക്രിസ്റ്റബെൽ, എമെലിൻ പാൻഖർസ്റ്റിന്റെ WSPU എന്നിവയിൽ ഒരു അഡ്മിനിസ്ട്രേറ്റീവ് സ്ഥാനം നേടിക്കൊടുത്തു.
അതിനായി അവർ 1909-ൽ അദ്ധ്യാപക സ്ഥാനം ഉപേക്ഷിച്ചു.
ആദ്യകാല ഫെമിനിസ്റ്റ് പ്രസ്ഥാനത്തിൽ അവർ സമർപ്പിതയായിരുന്നുവെങ്കിലും, മാർസ്‌ഡന്റെ ശക്തമായ സൈദ്ധാന്തിക തത്വങ്ങളും സ്വതന്ത്രമായ സ്വഭാവവും അവളെ പലപ്പോഴും WSPU നേതൃത്വവുമായി കലഹിച്ചു.
അവർ അവളെ കൈകാര്യം ചെയ്യാൻ കഴിയില്ലെന്ന് കണ്ടെത്തി.
1911-ൽ, WSPU-യുമായുള്ള തന്റെ സ്ഥാനം രാജിവയ്ക്കാൻ മാർസ്ഡൻ പാൻഖർസ്റ്റുകളുമായി പരസ്പരം സമ്മതിച്ചു.
സംഘടനയിൽ അതൃപ്തിയുണ്ടെങ്കിലും ഇപ്പോഴും സ്ത്രീകളുടെ പ്രസ്ഥാനത്തോട് പ്രതിജ്ഞാബദ്ധമായതിനാൽ ഈ ആവശ്യവുമായി ബന്ധപ്പെട്ട ബദൽ ശബ്ദങ്ങളെ പിന്തുണയ്ക്കുന്നതിനുള്ള വഴികൾ കണ്ടെത്താൻ അവർ തീരുമാനിച്ചു.
എഡിറ്ററായി പ്രവർത്തിക്കുക
പാൻഖർസ്റ്റുകൾക്ക് കീഴിലുള്ള ഡബ്ല്യുഎസ്പിയുവിന്റെ കർശനമായ ശ്രേണിയിൽ നിന്ന് പിന്തിരിയാൻ മാർസ്ഡൻ ഇംഗ്ലീഷ് സഫ്രഗെറ്റ് മാത്രമായിരുന്നില്ല, കൂടാതെ സ്ത്രീകളുടെ പ്രസ്ഥാനത്തിൽ നിന്ന് തുടക്കത്തിലും ഒടുവിൽ ആത്യന്തികമായും വിയോജിപ്പുള്ള ശബ്ദങ്ങൾ പ്രദർശിപ്പിക്കുന്ന ഒരു ജേണൽ ദി ഫ്രീവുമൺ പ്രസിദ്ധീകരിക്കാൻ അവർ തീരുമാനിച്ചു.
മറ്റ് റാഡിക്കൽ പ്രസ്ഥാനങ്ങളും.
1911 നും 1918 നും ഇടയിൽ മാർസ്ഡൻ ആരംഭിക്കുന്ന തുടർച്ചയായ മൂന്ന് ജേണലുകളിൽ ആദ്യത്തേതായിരുന്നു ഇത്, ഓരോ മാസികയുടെയും പ്രസിദ്ധീകരണ തീയതികൾ ഇനിപ്പറയുന്ന രീതിയിൽ പ്രവർത്തിക്കുന്നു: ദി ഫ്രീവുമൺ, നവംബർ 1911 - ഒക്ടോബർ 1912; ദ ന്യൂ ഫ്രീവുമൺ, ജൂൺ 1913 - ഡിസംബർ 1913; ദി ഈഗോയിസ്റ്റ്, ജനുവരി 1914 - ഡിസംബർ 1919.
രണ്ടാമത്തേതിനും മൂന്നാമത്തേതിനും ഇടയിൽ തുടർച്ചയായ പ്രസിദ്ധീകരണം, ഒന്നും രണ്ടും ഇടയിൽ ഒരു ചെറിയ ഇടവേള മാത്രം, ജേണലുകൾ അതേ ബൗദ്ധിക പദ്ധതിയുടെ ഭാഗമായി കണക്കാക്കാൻ വിമർശകർക്ക് ബുദ്ധിമുട്ടായിരുന്നു.
ജേണലുകൾ മാർസ്‌ഡന്റെ മാറിക്കൊണ്ടിരിക്കുന്ന രാഷ്ട്രീയവും സൗന്ദര്യാത്മകവുമായ താൽപ്പര്യങ്ങളെ പ്രതിഫലിപ്പിക്കുന്നു എന്ന ധാരണയിലാണ് സമവായം നിലനിൽക്കുന്നത്, അതിനാൽ മൂന്ന് ജേണലുകളും അടുത്ത ബന്ധമുള്ളവയാണ്, പക്ഷേ സമാന പദ്ധതികളല്ല, ദ ന്യൂ ഫ്രീവുമണുമായി യഥാർത്ഥ ജേണലിനേക്കാൾ ആത്മാർത്ഥമായി ദ ഈഗോയിസ്റ്റുമായി കൂടുതൽ അടുപ്പമുണ്ട്.
അവലംബം പുറംകണ്ണികൾ Dora Marsden – "The Stirner of Feminism" ?
Dora Marsden – Post Egoism Media scholarship resource Archived 2016-03-14 at the Wayback Machine .
ഡോറ റസ്സൽ ഇംഗ്ലീഷ് വിലാസം https://ml.wikipedia.org/wiki/Dora_Russell
ഡോറ, കൗണ്ടസ് റസ്സൽ (മുമ്പ്, ബ്ലാക്ക്; 3 ജീവിതകാലം, ഏപ്രിൽ 1894 - 31 മെയ് 1986) ഒരു ബ്രിട്ടീഷ് എഴുത്തുകാരിയും ഫെമിനിസ്റ്റും സോഷ്യലിസ്റ്റ് പ്രചാരകയും പ്രശസ്ത തത്ത്വചിന്തകനായ ബെർട്രാൻഡ് റസ്സലിന്റെ രണ്ടാമത്തെ ഭാര്യയുമായിരുന്നു.
നാല് മക്കളിൽ രണ്ടാമനായ ഡോറ ബ്ലാക്ക് ഒരു ഇംഗ്ലീഷ് ഉയർന്ന മധ്യവർഗ കുടുംബത്തിലാണ് ജനിച്ചത്.
അവരുടെ പിതാവ് സർ ഫ്രെഡറിക് ബ്ലാക്ക് സിവിൽ സർവീസിൽ ജോലിചെയ്യുകയും ലൈംഗികത കണക്കിലെടുക്കാതെ കുട്ടികളുടെ വിദ്യാഭ്യാസം മികച്ച രീതിയിൽ നൽകുകയും ചെയ്തു.
മാതാപിതാക്കളുടെ വീടിനടുത്തുള്ള ഒരു സ്വകാര്യ കോ-എഡ്യൂക്കേഷൻ പ്രൈമറി സ്കൂളായ സട്ടൺ ഹൈസ്കൂളിൽ ചേരുകയും ജൂനിയർ സ്കോളർഷിപ്പ് നേടുകയും ചെയ്തു.
കേംബ്രിഡ്ജിലെ 'ലിറ്റിൽ ഗോ'യുടെ തയ്യാറെടുപ്പിനായി 1911 ൽ ജർമ്മനിയിലെ പെൺകുട്ടികൾക്കായി ഒരു സ്വകാര്യ ബോർഡിംഗ് സ്കൂളിൽ ഒരു വർഷത്തോളം ചെലവഴിച്ചു.
അവിടെ കേംബ്രിഡ്ജിലെ ഗിർട്ടൺ കോളേജിൽ ഒരു ആധുനിക ഭാഷാ സ്കോളർഷിപ്പ് നേടി.
താമസിയാതെ 1909-ൽ സി.കെ. ഓഗ്ഡൻ സ്ഥാപിച്ച ഹെററ്റിക്സ് സൊസൈറ്റിയിൽ ചേർന്നു.
പരമ്പരാഗത മൂല്യങ്ങൾ ഉപേക്ഷിക്കാനും അവരുടെ സ്വന്തം ഫെമിനിസ്റ്റ് ചിന്താ രീതി വികസിപ്പിക്കാനും സമൂഹം അവരെ സഹായിച്ചു.
1915 ജൂണിൽ, ഗിർട്ടണിൽ ആധുനിക ഭാഷകളിൽ ഫസ്റ്റ് ക്ലാസ് ഓണേഴ്സ് ബിരുദം കരസ്ഥമാക്കി.
1920-ൽ മാർജോറി ന്യൂബോൾഡിനോടും മറ്റുള്ളവരോടുമൊപ്പം കോമിന്റേണിന്റെ രണ്ടാം ലോക കോൺഗ്രസിൽ പങ്കെടുക്കാൻ റഷ്യയിലേക്കുള്ള തൊഴിലാളി പ്രസ്ഥാനങ്ങളെ പിന്തുണച്ച് റസ്സൽ യാത്ര ചെയ്തു.
ജനന നിയന്ത്രണ പ്രചാരണം
റസ്സൽ റോസ് വിറ്റ്‌കോപ്പിനെയും ഗൈ ആൽഡ്രെഡിനെയും പിന്തുണച്ചു.
കൂടാതെ മാർഗരറ്റ് സാംഗറുടെ ഫാമിലി ലിമിറ്റേഷൻ പ്രസിദ്ധീകരിച്ചതിന് പ്രോസിക്യൂട്ട് ചെയ്യപ്പെട്ടു.
ഇത് ഗർഭനിരോധന മാർഗ്ഗദർശിയായിരുന്നു.
അവരുടെ നടപടിയെ ഒരു മജിസ്‌ട്രേറ്റ് "വിവേചനരഹിതമായ" പ്രസിദ്ധീകരണമായി അപലപിക്കുകയും ഗർഭനിരോധന മാർഗ്ഗനിർദ്ദേശങ്ങൾ നശിപ്പിക്കുകയും ചെയ്തു.
റസ്സൽ, അവരുടെ ഭർത്താവും ജോൺ മെയ്‌നാർഡ് കെയ്‌ൻസും പരാജയപ്പെട്ട അപ്പീലിന്റെ നിയമപരമായ ചിലവ് നൽകി.
1924-ൽ കാതറിൻ ഗ്ലാസിയർ, സൂസൻ ലോറൻസ്, മാർഗരറ്റ് ബോൺഫീൽഡ്, ഡൊറോത്തി ജൂസൺ, എച്ച്ജി വെൽസ്, ജോൺ മെയ്‌നാർഡ് കെയിൻസ് എന്നിവരുടെ പിന്തുണയോടെ റസ്സൽ തൊഴിലാളികളുടെ ജനന നിയന്ത്രണ ഗ്രൂപ്പ് സ്ഥാപിച്ചു.
അത് തൊഴിലാളിവർഗ സ്ത്രീകൾക്ക് ജനന നിയന്ത്രണത്തെക്കുറിച്ച് ഉപദേശം നൽകി.
അതേ വർഷം തന്നെ അവർ ചെൽസിയുടെ ലേബർ സ്ഥാനാർത്ഥിയായി മത്സരിച്ച് പരാജയപ്പെട്ടു.
ജനന നിയന്ത്രണ ക്ലിനിക്കുകൾക്കായി അവർ ലേബർ പാർട്ടിയിൽ പ്രചാരണം നടത്തി.
എന്നാൽ റോമൻ കത്തോലിക്കാ വോട്ടർമാരുടെ പിന്തുണ നഷ്ടപ്പെടുമെന്ന് പാർട്ടി ഭയപ്പെട്ടു.
1925-ലെ കൺവെൻഷനിലെ തന്റെ പിന്തുണയെ നേതൃത്വം അസാധുവാക്കിയതിന് ശേഷം താൻ ലേബർ പാർട്ടിയെ വെറുത്തതായി അവർ പറഞ്ഞു.
പൊതു പുരുഷ സഖ്യകക്ഷിയായ എച്ച്.ജി. വെൽസ് അവളുടെ പ്രചാരണത്തെ പിന്തുണയ്ക്കാൻ വിസമ്മതിച്ചു.
അത് സ്ത്രീകളെ ആകർഷിക്കുന്നതാണെന്ന് അദ്ദേഹം വിശ്വസിച്ചു.